21/12/2017 | Administración LocalMunicipal
Vilasantar
Aprobación definitiva das ordenanzas do IBI e do IVTM

Con data 30 de outubro de 2017 o concello en Pleno aprobou provisionalmente a modificación das seguintes Ordenanzas fiscais do Concello de Vilasantar: - Ordenanza nº 1, do Imposto de Bens Inmobles (IBI). Artigo 4 bonificacións - Ordenanza nº 2, do Imposto de Vehículos de Tracción Mecánica (IVTM). Artigo 5 bonificacións De conformidade co disposto no artigo 17, apartados 1 e 2, do Real decreto lexislativo 2/2004, do do 5 de marzo, polo que se aproba o texto refundido da Lei reguladora das facendas locais, o dito acordo expúxose no taboleiro de anuncios do Concello, procedéndose á súa publicación no BOP nº 210, do 6 de novembro de 2017. Rematado o período de exposición pública de 30 días ao cal se refire o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. Consonte dispón o apartado 4 do artigo 17 indicado, procédese de seguido á publicación do texto íntegro das ordenanzas, que entrarán en vigor o día 1 de xaneiro de 2018. De conformidade co previsto no artigo 73 da Lei 39/1988, de 28 de decembro, o tipo de gravame do Imposto sobre Bens Inmobles, aplicable neste municipio, queda fixado nos termos que se establecen no artigo seguinte.1. O tipo de gravame do Imposto sobre bens inmobles aplicable aos bens de natureza urbana, queda fixado no 0,50%. 2. O tipo de gravame do Imposto sobre bens inmobles aplicable aos bens de natureza rústica, queda fixado no 0,65%. 3. O tipo de gravame do Imposto sobre bens inmobles aplicable aos bens de características especiais, queda fixado no 1,2%. 1. De conformidade co previsto no artigo 63.4 da lei 39/88, de 28 de decembro, gozarán de exención os inmobles rústicos e urbanos cunha cota líquida que non supere os 3 euros.2. Están exentos os bens inmobles situados no termo municipal deste Concello dos que sexan titulares os centros sanitarios de titularidade pública, sempre que estean afectos ao cumprimento dos fins específicos dos referidos centros. Esta circunstancia documentarase mediante certificado do organismo titular do centro sanitario, acreditando a afectación do centro.1) Os suxeitos pasivos que ostenten a condición de titulares de familia numerosa gozarán dunha bonificación do 50% na cota íntegra do inmoble de uso residencial que constitúa a súa residencia habitual e na que estea empadroado, coas seguintes características: Para a aplicación das bonificacións será requisito imprescindible que o interesado a solicite, debendo acreditar: a) O empadroamento na vivenda obxecto de solicitude. b) A condición de categoría de familia numerosa, por medio do título oficial. c) Para gozar desta bonificación deberá presentar, anualmente, unha copia compulsada do título de familia numerosa. Non se poderá aplicar a bonificación a máis dunha vivenda por titular. Con carácter xeral, o efecto da concesión da bonificación comezará a partir do exercicio seguinte á data da solicitude e non terá carácter retroactivo.2) - Gozarán dunha bonificación do 95 por cento da cota íntegra do imposto, aqueles inmobles nos que estean ubicadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. - No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 50 por cento da cota íntegra do imposto. Se nese mesmo inmoble se desenvolve unha actividade económica distinta á agraria, gandeira ou forestal non se poderá conceder bonificación algunha. Estas dúas bonificacións só beneficiarán aos profesionais en activo do sector primario que desenvolvan actividades agrarias, gandeiras ou forestais. Aplicarase unha bonificación do 30% aos pensionistas do réxime especial agrario que xa non estean en activo, no caso de cumprir as prescricións contidas nos dous parágrafos anteriores. Para poder aplicar esta bonificación á construción cuxa existencia motiva a súa solicitude, deberá estar dada de alta debidamente en Catastro e ter asinado un valor catastral económico Corresponderá ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado, debendo ser presentada polo suxeito pasivo, e surtirá efectos a partir do período impositivo seguinte ao de presentación de solicitude. Para poder gozar desta bonificación, os interesados deberán presentar a seguinte documentación: - Declaración responsable do titular da actividade, que pode coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual. - Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. - Acreditación da titularidade catastral do inmoble. - Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. - Xustificante do recoñecemento de explotación ou licenza da actividade correspondente. - No caso de pensionistas do Réxime especial agrario deberán de presentar xustificación da orixe da pensión. O concello realizará de oficio todas as actuacións precisas para a comprobación dos extremos expostos ao respecto de esta bonificación. Os obrigados tributarios deberán comunicar no Concello calquera modificación relevante das condicións ou requisitos esixibles para a aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal. A presente Ordenanza fiscal entrará en vigor o mesmo día da súa publicación no Boletín Oficial da Provincia e será de aplicación dende o día 1 de xaneiro de 2018, permanecendo en vigor ata a súa modificación ou derogación expresa. De conformidade co previsto no Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais o Imposto sobre vehículos de tracción mecánica aplicable a este municipio serán as que se establecen no artigo 95.1 da citada lei, incrementadas no coeficiente do 1,2 segundo autoriza o mesmo artigo 95 no seu apartado 4. O pagamento do imposto acreditarase mediante recibo expedido pola recadación correspondente.1. No caso de primeiras adquisicións de vehículos, ou cando estes se reformen de maneira que alteren a súa clasificación aos efectos do presente Imposto, os suxeitos pasivos presentarán ante a oficina xestora correspondente en prazo de trinta días a contar da data de adquisición ou reforma, declaración por este imposto segundo modelo aprobado polo Concello ao que se acompañarán a documentación acreditativa da súa compra ou modificación, certificado das súas características técnicas do vehículo e o documento nacional de identidade e o código de identificación fiscal do suxeito pasivo.2. Pola oficina xestora practicarase a correspondente liquidación, normal ou complementaria, que será notificada individualmente aos interesados, indicando o prazo do ingreso e dos recursos procedentes.1. No caso de vehículos xa matriculados ou declarados aptos para a circulación, o pago das cotas anuais do imposto realizarase dentro do primeiro semestre de cada exercicio.2. No suposto regulado no apartado anterior, a recadación das correspondentes cotas realizarase mediante o sistema de padrón anual no que figurarán os vehículos suxeitos ao imposto que se encontren inscritos no correspondente Rexistro Público a nome de persoas ou entidades domiciliadas neste Termo Municipal.3. O padrón ou matrícula do imposto expoñerase ao público por prazo de quince días hábiles, para que os lexítimos interesados poidan examinalo e, no seu caso, formulas as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos.1. Establécese unha bonificación aos vehículos híbridos (motor eléctrico-gasolina, motor eléctrico diésel, que estean homologados de fábrica) de tracción mecánica do 25% da cota que lle correspondería ao vehículo cos seus mesmos cabalos fiscais, e establécese unha bonificación aos vehículos eléctricos, de motor eléctrico e/ou de emisións nulas, do 50% da cota que lle correspondería ao vehículo cos seus mesmos cabalos fiscais.2. Establécese unha bonificación aos vehículos de máis de vinte e cinco anos do 100% da cota que lle correspondería.3. En relación co disposto no parágrafo segundo do artigo 93.2 do Texto refundido da lei reguladora das facendas locais, os solicitantes de exención por discapacidade deberán de achegar o certificado de discapacidade (en grao igual ou superior ao 33 por cento) emitido polo órgano competente, ou, na súa falta, acreditación da condición de pensionista da Seguridade social que teña recoñecida unha pensión de incapacidade no grao de total, absoluto ou gran invalidez, ou de pensionista e clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade. No expresamente previsto na p resente Ordenanza, rexerán os precepto contados na Subsección 4ª, da Sección 3ª, do Capítulo II, do Título II do citado R. D. L.2/2004 e da lei 39/1988, do 28 de decembro, reguladora das Facendas Locais, concordantes e complementarios da mesma, e nas demais Leis do Estado reguladoras da materia, así como nas disposicións ditadas para o seu desenrolo. As persoas ou entidades que á data de comezo da aplicación do presente imposto gocen de calquera clase de beneficio fiscal no imposto municipal sobre Circulación de Vehículos, continuarán no disfrute dos mesmos no imposto citado en primeiro termo da data de extinción de ditos beneficios e, no caso de que os mesmos non tiveran termo de disfrute, ata o 31 de decembro de 1992, inclusive. A presente ordenanza fiscal, na que a redacción definitiva foi aprobada polo Pleno da Corporación en sesión celebrada o 30 de outubro de 2017, entrará en vigor o mesmo día da súa publicación no Boletín Oficial da Provincia e será de aplicación a partir do día 1 de xaneiro de 2018, permanecendo en vigor ata a súa modificación ou derogación expresa. Vilasantar, 20 de decembro de 2017 O alcalde Fernando Pérez Fernández